Stand-up Comedy cu Anisia Gafton, Serghei, Nonic și Opreanu - „Mrs & Mr 007” (Late Show)
2025-10-17 21:30 - 23:00 (Europe/Bucharest) | Enoteca Social Bar, Calea Bucuresti 78a, Cladire de birouri Electroputere Parc, Craiova, Dolj, România
Pregătește-te pentru o misiune de comedie explozivă: „Mrs & Mr 007”!
Anisia Gafton și Serghei, „agenții secreți” ai umorului românesc, sunt headlinerii serii, gata să te dezarmeze cu glume tăioase și o chimie contagioasă.
Li se alătură Bogdan Nonic, cu stilul său unic, și Vlad Oprea, care va deschide seara cu energia sa proaspătă. Inspirat de eleganța spionilor, acest turneu aduce pe scenă umor inteligent și o atmosferă de acțiune.

Semimaratonul Craiovei 2025, ediția a VII-a
2025-10-18 09:00 - 15:00 | Stadionul Ion Oblemenco Craiova, Bulevardul Știrbei Vodă, nr. 36, Craiova, Dolj, 200653, România
Pe data de 18 octombrie 2025 vă așteptăm la START de la ora 10:00 la SEMIMARATONUL CRAIOVEI, primul eveniment de fundraising comunitar din Craiova.Locație: Stadionul „Ion Oblemenco” CraiovaOrganizator: Asociația Română a Tinerilor cu Inițiativă (ARTI)Producător: SightRunning.roUn eveniment de alergare cu strângere de fonduri pentru cauze din comunitate.DETALII și ÎNSCRIERI aici:https://www.semimaratonulcraiovei.ro/TAXE REDUSE până pe 5 iunie 2025!––––––––––––12 TIPURI DE CURSE la care alergătorii se pot înscrie:CURSE CRONOMETRATE:– Semimaraton individual – minimum 18 ani împliniți până la data Evenimentului inclusiv – bucla se parcurge de trei ori (7 x 3 = 21 km);– Semimaraton ștafetă (3 membri) – minimum 14 ani împliniți până la data Evenimentului inclusiv – fiecare membru parcurge bucla o singură dată (3 x 7 = 21 km);– Crosul de 14 km – minimum 16 ani împliniți până la data Evenimentului inclusiv – bucla se parcurge de două ori (7 x 2 = 14 km);– Crosul de 7 km – minimum 14 ani împliniți până la data Evenimentului inclusiv – bucla se parcurge o dată (7 x 1 = 7 km);
CURSE COMPETITIVE PENTRU ADOLESCENȚI (doar locurile 1-2-3)– Crosul Adolescenților 15 – 16 ani: 800 m – pe traseul principal de alergare – cursă competitivă;– Crosul Adolescenților 17 – 18 ani: 1,5 km – pe traseul principal de alergare – cursă competitivă;
CURSE NECRONOMETRATE– Cursa Populară – minimum 12 ani împliniți până la data Evenimentului inclusiv – de la punctul de START până la borna de 1 km și retur (2 km);– Cursa Fotoliilor Rulante – de la punctul de START până la borna de 0,5 km și retur (1 km);– Cursă FUN – Cursa Familiei – maximum 4 participanți (200 m). Familia de alergători poate fi compusă din maximum 4 alergători (părinți, copii, bunici), dintre care cel puțin o persoană majoră- în zona Sălii Polivalente;– Cursele Copiilor 4- 5 ani: 300 m, 6-7 ani: 400 m, 8-10 ani: 500 m, 11 – 14 ani: 600 m – în zona Sălii Polivalente;– CaniCross – în zona Sălii Polivalente (200 m);– Cursa Bebelușilor 0 – 1 an(mers de-a bușilea) și copii 2-3 ani ( alergare 50 m) – în interiorul Sălii Polivalente.
Înscrie-te la oricare dintre cursele disponibile și susține la alegere una dintre cauzele de mai jos:1. „Stop Analfabetism Drept Moștenire” (SAD) – promotor: Asociația Română a Tinerilor cu Inițiativă (ARTI)2. „Tabăra Bucuriei” – prima tabără din Oltenia dedicată copiilor cu afecțiuni oncologice și alte boli grave – promotor: Asociația Bucurie pentru Viață3. „Investim în sănătatea copiilor!”- promotor: Fundația Anya4. „Salvăm. Iubim. Respectăm! Sanctuarul celor 1000 de suflete – Măriuța” – promotor: Asociația pentru Protecția Animalelor Măriuța5. „Organizarea de ateliere de orientare profesională pentru tinerii din comunitatea locală” – promotor: Smart Mentality Association And Reciprocal Teaching (S.M.A.R.T.)6. „Let’s do it, Romania!” – promotor: Asociația Kiwanis Craiova7. „Câinii de salvare în Educație” – promotor: Centrul Național Educare Canină8. „Fiecare pas pentru un viitor educat!”- promotor: Asociația Life is Better With Friends9. „Bursa terapiei” – promotor: Asociația Zâmbetul Piticilor10. „Alergăm pentru francofonie, toleranță, solidaritate!” – promotor: Alliance Française de Craiova11. Centrul de Zi „EGAL” – promotor: Filiala de Crucea Roșie Dolj 12. „Povestea fântânii din curtea familiei Jianu” – promotor: Asociația Vasiliada13. „Aleargă pentru educație! Susține viitorul copiilor din medii vulnerabile!” -promotor: Asociația Pro Civica Oltenia
––––––––––––PROGRAMUL EVENIMENTULUI:Ediția a VII-a se va desfășura sâmbătă 18 octombrie 2025, la Stadionul „Ion Oblemenco” Craiova, după cum urmează:
● 08:30-09:30 Ridicarea kiturilor de concurs● 09:30 Deschiderea Evenimentului● 09:35 Ședința tehnică● 09:40 Încălzirea● 10:00 START Cursa Fotoliilor Rulante● 10:05 START Cros 1,5 km● 10:15 START Cros 800 m● 10:30 START Curse cronometrate● 11: 15 START Curse copii● 12:30 START Cursa Populară● 12:45 START Cursa bebelușilor● 13:00 START Cursa Familiei● 13:20 START CaniCross● 13:30 FINISH Semimaraton (21 km)● 13:30 Festivitatea de premiere● 15:00 Închiderea Evenimentului––––––––––––”ISTORIC SEMIMARATONUL CRAIOVEI”–Ediția 2018 = 400 de alergători pentru 10 cauze înscrise, suma colectată fiind de 16.290 lei.–Ediția 2019 = 1200 de alergători pentru 10 cauze înscrise, suma colectată fiind de 37.990 lei.–Ediția 2020 (adaptată realității pandemiei COVID 19, în mod virtual), cursele fiind identificate cu nume din culorile curcubeului ROGVAIV(A), sub sloganul „ALERGĂM SEPARAT, DAR ÎMPREUNĂ PENTRU COMUNITATE!”. S-a alergat în intervalul 20 iulie – 20 septembrie 2020 pentru susținerea Fondului Local de Investiții COVID19, pentru care s-a colectat suma de 10.080 lei bani direcționați pentru susținerea sănătății sistemului de educație din Craiova.–Ediția 2022 -700 de alergători pentru 8 cauze înscrise, suma colectată fiind de 64,885 lei.–Ediția 2023 – 1100 de alergători pentru 10 cauze înscrise, suma colectată: 76.256 lei.–Ediția 2024 – 1253 alergători pentru 13 cauze înscrise, suma colectată: 109.502 lei.
NE VEDEM LA START!!!

Cupa României la Dans Sportiv 2025
2025-10-18 09:00 - 2025-10-19 17:00 | Sala Polivalentă, Bvd. Ilie Balaci, nr.6, Craiova, Dolj, România
Craiova, capitala dansului în 2025! În perioada 18 – 19 octombrie, la Centrul Multifuncțional Craiova au loc Craiova Dance Fest și Cupa României la Dans Sportiv, unde sunt așteptați dansatori din toată România!

Eveniment organizat de Federația Română de Dans Sportiv și Katamis Dance

Expoziție de fotografie „Craiova Turistică – Festivaluri în Bănie”
2025-10-18 11:00 - 17:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește sâmbătă, 18 octombrie 2025, la ora 11.00, vernisajul expoziției de fotografie „Craiova Turistică – Festivaluri în Bănie” organizată în parteneriat cu Primăria Municipiului Craiova, Consiliul Județean Dolj, Biblioteca Județeană „Alexandru și Aristia Aman”, Uniunea Ziariștilor Profesioniști din România, Filiala „Tudor Arghezi” – Dolj și Asociația Artiștilor Fotografi „Dacia Malvensis”.
Una dintre preocupările Asociației Artiștilor Fotografi „Dacia Malvensis” constă în organizarea periodică a unor manifestări reunite sub genericul „Craiova Turistică” menite să evidențieze frumusețile municipiului, manifestări care pot fi grupate în sintagma „Arta fotografică în slujba Cetății”.
Expoziția „Craiova Turistică – Festivaluri în Bănie” grupează 270 de fotografii (format 40×60 cm) care surprind instantanee de la câteva dintre cele mai importante manifestări organizate în municipiul Craiova: Intencity, Puppets Occupy Street, Craiova Jazz Festival, Festivalul Internațional Shakespeare, Festivalul Internațional „George Enescu 2025 la Craiova”, Craiova Air Show, Festivalul Medieval „Zilele Mihai Viteazul”, Connect Festival Craiova.
În cadrul expoziției „Craiova Turistică – Festivaluri în Bănie” expun 16 artiști fotografi craioveni:
✔Rucsandra Silvia Călin – EFIAP-D1
✔Livia Corcoveanu
✔Gabriela Vochescu
✔Claudia Radu
✔Mihaela Eleonora Cojocaru
✔Marina Gabriela Bărăitaru
✔Cristi Floriganță
✔Ion Claudiu Nețoiu
✔Bogdan Ioan Tătaru
✔Cătălin Obreja
✔Victor Catalin Boldîr
✔Bogdan Negoiță
✔Andi Voicu
✔Angelo Sab
✔Valerian Cruceru
✔Ovidiu Urziceanu
Vernisajul expoziției va fi moderat de Andrada Cojocaru, președinte al Uniunii Ziariștilor Profesioniști din România, Filiala Dolj „Tudor Arghezi”. În cadrul evenimentului, artiștii de la Filarmonica „Oltenia” Craiova și Opera Română Craiova vor susține scurte momente artistice.
Expoziția „Craiova Turistică – Festivaluri în Bănie” va putea fi vizitată la Muzeul Cărții și Exilului Românesc în perioada 18 octombrie – 19 noiembrie 2025.

Misterele Magiei
2025-10-18 18:00 - 19:30 | Casa de Cultură a Studenților Craiova, Str. Eugeniu Carada, nr. 10, Craiova, Dolj, 200390, România
Misterele Magiei
Casa Studentilor Craiova
18 Octombrie 2025 ora 18:00
“Misterele Magiei” – este unul dintre cele mai apreciate spectacole de magie pentru toată familia din România. Spectacolul susținut de Magicianul Christianis vă introduce într-o lume fantastică care surprinde prin apariții și dispariții misterioase, iluzii comice și multiplicări, o feerie magică ce încânta prin eleganță și rafinament,un spectacol incendiar ce include evadări, levitatii, apariții de porumbei și papagali Ara. Intră intr-o lume plină de farmec și mister alături de magicianul Christianis, descoperă tainele magiei intr-un show unde imposibilul devine posibil, un spectacol interactiv pentru toate vârstele.

Best of Piazzolla - Spectacol de tango argentinian-Cluj Tango Orchestra
2025-10-18 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
Best of Piazzolla – este un tribut adus muzicii de tango compusă de marele Astor Piazzolla.
Un spectacol incendiar si efervescent cu cele mai faimoase lucrari de tango nuevo, dar si din epoca „ Golden Age „ a tango-ului.

Revenim cu mare drag in fața publicului craiovean cu un spectacol complet de muzică si dans care vă va purta in lumea magică din Buenos Aires.
Astor Piazzolla revoluționează muzica de tango argentinian, punându-și amprenta definitiv pe acest gen muzical.
Elementele de jazz și de muzică clasică sunt întâlnite în mai toate lucrările marelui artist, ducând astfel muzica lui în sălile de concerte simfonice ,devenind astfel un ambasador mondial al noului tango argentinian.
Cluj Tango Orchestra concertează cu sprijinul Ambasadei Republicii Argentina în România si in parteneriat cu Opera Națională Română Cluj-Napoca.
Este prima orchestră de tango argentinian din Transilvania, compusă din muzicieni români profesioniști, membrii ai Filarmonicii de Stat Transilvania, ai Operei Naționale din Cluj Napoca și a Operei Maghiare din Cluj-Napoca.
Cu un sound proaspăt si energic specifc tango-ului argentinian si cu peste 200 de spectacole si recitaluri în sali de spectacole, Cluj Tango Orchestra devine in ultimii ani un etalon al acestui gen muzical in România.
Veți putea asculta in aceasta seară cele mai cunoscute lucrări ale compozitorului precum „ Libertango „, Oblivion sau Adios Nonino, dar și lucrări mai puțin cunoscute publicului larg precum „ ViolentTango „ „ Soledad” sau „ Cafe 1930”
Deasemenea veti fi martori la un adevarat periplu prin epoca de aur a tango-ului argentinian din anii de glorie ( 1920- 1950) si până la lucrările marelui compozitor Astor Piazzolla.
CLUJ TANGO ORCHESTRA
SOLIST :
Maestrul CLAUDIU HONTILĂ – vioară (Filarmonica de stat Transilvania)
Cu o activitate concertistică-solistică impresionantă ,de pe 20 de ani în Japonia, America și Europa, fost concert-maestru al Filarmonicii „Vienna Strauss„ , profesor colaborator al catedrei de tango argentinian din cadrul Academiei de Muzică din Rotterdam, maestrul Claudiu Hontilă este conducătorul muzical al orchestrei.
-Concert maestru la „Noua Orchestra Transilvana” , profesor colaborator al Academiei de Muzică din Cluj Napoca, Claudiu Hontilă este solistul acestui spectacol.
IRINA INDREI – pian (Opera Maghiară Cluj-Napoca)
Absolventă a Academiei de Muzică din Cluj Napoca, cu o activitate scenică diversă, iubitoare a muzicii de tango și pasionată a lucrărilor de Astor Piazzolla, Irina este „ motorul „ armonic si ritmic al orchestrei. Este un instrumentist complet, cu o bogată experiență scenică și pedagogică, actualmente fiind profesor titular la Colegiul de Muzică „Sigismund Toduță„ – catedra pian principal și pianist secția de balet a Operei Maghiare din Cluj-Napoca .
Aranjamente pian – Julian Agustin Caeiro (aranjor al Filarmonicii del Tango BsAs) ,și pianistul Wim Wurman ( Catedra de Tango din Rotterdam)
SORIN ROBERT INDREI – bandoneon
Absolvent al Facultății de Muzică din București, membru fondator al Asociației „Cluj Tango Orchestra”, Robert este primul român care cântă la bandoneon în cadrul unei orchestre. Se specializează în mod constant în arta bandoneonului, fiind cursant al profesoarei Yvonne Hahn – Franța și al maestrei Ayelen Pais – Argentina.
EMANUEL ELCEAN – contrabas
Student in anul 1 la masterat „ Academia de Muzica- Gheorghe Dima „ din Cluj Napoca, este un obișnuit al scenelor și al sălilor de concerte încă din perioada liceului. Cu o tehnică frumoasa si precisă, acesta împlinește suportul armonic al orchestrei. Spune despre el ca nu si-ar mai vedea viata altfel decât alături de contrabasul lui.
Colaborator al Filarmonicii Brasov si Filarmonica de stat Sibiu , Emanuel este o piesă importantă a orchestrei de mai bine de un doi ani.
MILENA VĂDAN- vioara
Absolventă a Colegiului de Muzică „S. Toduță”, este o iubitoare a muzicii de tango, actualmente fiind studentă la Academia Naționala de Muzica „Ghe. Dima” la profesorul Vlad Raceu. Are un parcus concertistic demn de luat in seamă și este câștigătoare a mai multor concursuri de specialitate.
Fiică de lutier, face cunoștință cu muzica de mică, având încă trei frați, toți muzicieni.
Milena spune despre ea că face muzica din inimă când urcă pe scenă, de fiecare dată.
Gazda acestui spectacol este FILARMONICA OLTENIA CRAIOVA , un pol de cultură al orașului, și totodată o locație binecunoscută si indrăgită care aduna sub cupola ei artiști de prestigiu din țară și de peste hotare.
Pe scena vor urca și dansatori profesioniști de tango argentinian care vor completa tabloul serii prin dansul lor, de la scoala TANGO CRAIOVA.
Noi va invitam cu drag in povestea noastră de tango să-l cunoașteți pe marele compozitor Astor Piazzolla și lucrările lui, puse în scenă intr un mod cât mai autentic alături de „ Cluj Tango Orchestra „
Tango ul argentinian face parte din patrimoniu cultural imaterial al UNESCO și este considerat un fenomen universal.

Campionatul Național de Catan: Etapa locală Craiova
2025-10-19 14:00 - 17:00
Campionatul Național de Catan revine în Craiova! Ne revedem duminică, 19 octombrie, de la ora 14:00, la Games District (Aleea Matei Basarab nr. 2), pentru etapa locală a Campionatului Național de Catan!
Îți iei locul la masă simplu și rapid: Telefon: 0747 978 213 Mail: gd.craiova@gmail.com Direct în locație. Deadline înscrieri: 17 octombrie 2025. Taxă participare: 25 lei.

Ce e în joc?Primii 10% din numărul total de participanți merg mai departe la Naționala de la Brașov (15–16 noiembrie).Primele 5 locuri câștigă premii în jocuri.Iar partenerii noștri de la Buzz & Brew adaugă un boost de energie pentru primele 3 locuri: cafea gratuită zilnic, până la final de an, pentru tine și un prieten două pungi de cafea de specialitate (2 x 250 g) o pungă de cafea de specialitate (250 g)
Au fost deja ediții intense în trecut și știm câtă energie și strategie aduce comunitatea din Craiova. Acum e rândul tău să-ți testezi limitele și să vezi dacă poți ajunge până în finala națională.Ne vedem la joc!
*Regulamentul complet al Campionatului îl găsești aici https://shorturl.at/x2KQq

Handbal Feminin: EHF EURO CUP 2026: România – Polonia
2025-10-19 18:00 - 19:30 | Sala Polivalentă, Bvd. Ilie Balaci, nr.6, Craiova, Dolj, România
Handbal: Women’s EHF EURO CUP 2026: România – Polonia
Sala Polivalenta, Craiova
duminică, 19 octombrie, ora 18:00
Vino pe 19 octombrie, ora 18:00, la Sala Polivalentă din Craiova și susține echipa națională în confruntarea România – Polonia din Women’s EHF Euro Cup 2026!
🇷🇴🤝🇵🇱 Toți pentru România. Pe 19 octombrie, inima Olteniei bate pentru tricolore.
👉Vino și tu alături de echipa feminină de handbal a României, în Sala Polivalentă din Craiova, la meciul România – Polonia, din cadrul EHF Euro Cup 2025.
Împreună susținem performanța și credem în echipa națională feminină de handbal a României!
#ToțiPentruRomânia – alături de tricolore, într-o atmosferă de neuitat!

Nostalgia Up & Down
2025-10-21 19:00 - 20:30 | Teatrul Național Craiova – Sala I. D. Sîrbu, Str. A. I. Cuza, nr. 11, Craiova, Dolj, 200585, România
Text scris de: Mihaela Michailov, Radu Apostol
Distribuţia: Mihaela Rădescu, Silvana Negruțiu, Viorel Cojanu
Regia: Radu Apostol
Décor: Gabi Albu
Costume: Ilinca Gavriliță
Colaje foto: Ramona Iacob
Interactive media designer: Dragoș Silion
Video: Elena Găgeanu
Muzica & spațiul sonor: Alex Bălă
Lighting design: Radu Apostol, Ștefan Dumitra
Producător: Viorel Cojanu
PR și comunicare: Anna Aroș, Larisa Popa, Elena Găgeanu
Traducerea în engleză: Corina Găgeanu
Fotografii din spectacol: Oana Monica Nae
Echipa de documentare: Radu Apostol, Mihaela Michailov, Ramona Iacob
Producător: Centrul Replika
Durata: 1h 40min (fără pauză)
Vârsta recomandată: 14+

Trei „experți imparțiali, cu expertiză imparțială de imparțialitate pentru traineri de traineri de manageri culturali” explorează o serie de evenimente sociale și politice relevante din anii ‘80, și evidențiază incredibile asemănări între acei ani și realitățile actuale.
Ce legătură este între politica de autofinanțare a culturii din anii ‘80 și încercările de comasare de azi, cu accent pe obsesia profitului financiar și eficientizării?
Experții noștri vă vor încuraja să descoperiți paradoxurile culturale, politice, sociale și să vă confrunați cu diferite forme și grade de nostalgie.
Spectacolul Nostalgia Up&Down este realizat în cadrul proiectului TabThePAST. Taboo History. Fill the Past to Sense the Present (Istoria Tabu. Umple golurile din trecut pentru a percepe prezentul) inițiat de UNATC București, alături de Centrul de Teatru Educațional Replika, România și Citizen.Kane.Collective, Germania (CKK), și este finanțat de Uniunea Europeană prin European Education and Culture Executive Agency (EACEA), în cadrul programului Europe for Citizens (EFC), pe o durată de doi ani.

Atelier creativ Ghirlande cu decorațiuni de Halloween
2025-10-22 17:30 - 19:30 | Altheon, Str. Imparatul Traian, nr. 22, Craiova, Dolj, România
Miercuri, 22 octombrie 2025 Ora 17:30 – 19:30 Acces atelier: 50 lei Locație: ALTHEON – Strada Împăratul Traian nr. 22A, Craiova Detalii și înscrieri: 0784 968 233 explore@altheonmetropolis.com
Se anunță o nouă după-amiază plină de culoare, lipici și zâmbete!De data aceasta, ne pregătim pentru Halloween realizând ghirlande tematice – cu dovlecei, fantome și lilieci prietenoși, care vor transforma orice colț într-un decor vesel de toamnă.
Fiecare copil va crea propria ghirlandă, pe care o va duce acasă, gata să coloreze atmosfera de Halloween.
Nu garantăm haine curate, dar garantăm distracție, creativitate și bucurie!

Spectacol „Tinerețe, văd cum pleci“
2025-10-22 19:00 - 21:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Teatrul pentru Copii și Tineret Colibri – Secția Folclor „Maria Tănase“ prezintă spectacolul „Tinerețe, văd cum pleci“, miercuri, 22 octombrie 2025, de la ora 19:00, pe scena sălii „Amza Pellea“ a Teatrului Național „Marin Sorescu“ din Craiova.
Evenimentul îi sărbătorește prin cântec, joc și voie bună, la 25 de ani de activitate artistică, pe îndrăgiții interpreți de muzică populară: Liliana Popa și Marius Măgureanu, două voci reprezentative ale folclorului românesc și ale Secției Folclor „Maria Tănase“ a Teatrului Colibri.
Colegi de breaslă și prieteni ai celor doi interpreți se reunesc pe scenă să îi sărbătorească într-un spectacol ce îmbină tradiția cu emoția unui parcurs artistic remarcabil.
Invitați speciali sunt: Maria Ghinea, Nuți și Vasile Tapotă Lătărețu, Carmen Popovici Dumbravă, Marius Ciprian Pop, Alexandra Bleajă, Ceata lui Cosmin Streață, Luiza Turcu, Alex Golfin, Răzvan Măgureanu, Alexandru Lilea, Alin Milică și Ansamblul de dans popular „Maria Tănase“ al Centrului Județean de Cultură și Artă Dolj.
Le vor fi alături colegii de la Secția Folclor „Maria Tănase“ a Teatrului pentru Copii și Tineret Colibri Craiova: Mariana Ionescu Căpitănescu, Constantin Enceanu, Lavinia Bîrsoghe, Aneta Şişu, Manuela Motocu, Liviu Dică, Cristian Bănăţeanu.
Coregrafia este semnată de Ionel Garoafă, iar spectacolul va fi prezentat de Codruța Ivona Florescu. Acompaniamentul spectacolului va fi asigurat de Orchestra Secției Folclor „Maria Tănase“ a Teatrului Colibri Craiova. Conducerea muzicală îi aparține lui Ion Cristian Munteanu.
Biletele se pot procura de la Agenţia Teatrului Național „Marin Sorescu“, tel: 0251.413.677 și de la Agenţia Teatrului Colibri Craiova, tel.: 0251.412.473.

Bizarre Bazaar – Târg de Toamnă și Vrăjitorii
2025-10-23 10:00 - 20:00 | English Park, Str. A. I. Cuza, nr. 7, Craiova, Dolj, România
Bizarre Bazaar – Târg de Toamnă și Vrăjitorii revine!
Între 23 și 26 octombrie, ne întâlnim din nou în inima orașului, pe aleile din English Park, acolo unde magia se împletește cu meșteșugul, iar toamna aurie prinde viață printre fantome simpatice, lilieci drăgălași și păianjeni jucăuși!
Tarabele se umplu iar de bijuterii handmade, haine pictate, cosmetice naturale, lavandă, decorațiuni și tot ce are mai frumos artizanatul autohton. Iar pentru pofticioși – dulcețuri, siropuri, prăjituri, fructe și flori cât să-ți îndulcească toamna și sufletul!
Cei mici, dar și cei mari (care nu s-au vindecat de copilărie) sunt așteptați la atelierele creative: vom sculpta dovleci, picta figurine, împleti coronite de toamnă, modela lut, ne vom picta pe față și vom râde în hohote la jocurile distractive pregătite de echipe de vrăjitori pricepuți, trnsformând toamna asta în poveste!
23 – 26 octombrie | English Park, Craiova Intrarea este liberă, voia bună obligatorie!

Baroul Dolj 160 de ani & Ziua Europeană a Avocatului
2025-10-23 18:00 - 19:00 | Locații multiple, Craiova, Dolj, România
Baroul Dolj sărbătorește, în perioada 23-25 octombrie 2025, aniversarea a 160 de ani de la atestarea primului tablou al avocaților din Baroul Dolj, 30 de ani de la intrarea în vigoare a Legii nr. 51/1995 pentru organizarea și exercitarea profesiei de avocat și Ziua Europeană a Avocatului, printr-o serie de evenimente care reprezintă nu doar o celebrare a tradiției de excelență a avocaturii doljene, ci și prilejul analizei perspectivei avocaturii românești, ca avocatură europeană.
Programul evenimentelor va include:

Joi, 23 octombrie 2025, ora 18.00: reprezentație de teatru în cadrul programului FAST, spectacolul ”Red Speedo”, susținut de o trupă de tineri actori, absolvenți ai UNATC București – Sala ”Amza Pellea”, Teatrul Național ”Marin Sorescu” din Craiova. Participare gratuită.
Vineri, 24 octombrie 2025:
Ora 9.30: Ceremonia aniversară a Baroului Dolj – Aula ”Mihai I”, Universitatea din Craiova. Participare gratuită.
Ora 14.30: Conferința profesională cu tema ”Legislatia profesiei de avocat: argumente de stabilitate și direcții ale reformei”, panel organizat de Baroul Dolj și Centrul Teritorial Craiova al INPPA în cadrul Conferinței Internaționale Bienale ”Sistemul juridic între stabilitate și reformă”, a Facultății de Drept din cadrul Universității din Craiova – Aula Magna ”Ion Dogaru”, Facultatea de Drept Craiova. Participare gratuită.
Ora 19.00: Petrecerea aniversară a Baroului Dolj – Avantgarde EventsHall (Strada Aviatorilor nr. 26, Gherceștii Noi). Preț bilet: 350 lei. Locuri limitate.
Sâmbătă, 25 octombrie 2025:
Ora 10.00: “Conferința judecătorilor internaționali ai României”, editia a II-a, organizată de Facultatea de Drept din cadrul Universității din Craiova – Aula Magna ”Ion Dogaru”, Facultatea de Drept Craiova. Participare gratuită.
Ora 14.30: Conferința profesională cu tema ”Convenția Europeană pentru Protecția Profesiei de Avocat”, organizată de UNBR, cu sprijinul Baroului Dolj – Aula Magna ”Ion Dogaru”, Facultatea de Drept Craiova. Participare gratuită.

Pentru organizarea acestor evenimente, Baroul Dolj a primit sprijinul Uniunii Naționale a Barourilor din România, Centrului Teritorial Craiova al Institutului Național pentru Pregătirea și Perfecționarea Avocaților și a Facultății de Drept din cadrul Universității din Craiova.

UEFA Conference League: Universitatea Craiova vs FC Noah
2025-10-23 22:00 - 23:30 | Stadionul Ion Oblemenco Craiova, Bulevardul Știrbei Vodă, nr. 36, Craiova, Dolj, 200653, România
Visul nopților europene colorate în alb-albastru continuă în casa noastră.

Știința luptă să obțină primele puncte din UEFA Conference League joi, 23 octombrie, de la ora 22:00, pe Stadionul “Ion Oblemenco” FC Noah. Biletele sunt “calde” și vă așteaptă la toate punctele de vânzare tradiționale și online.

Cine iubește Știința, aruncă telecomanda, îmbracă tricoul alb-albastru și, cu eșarfa la gât, vine pe stadion!

Târgul Meșterilor Populari Craiova 2025 – ediția a XLVI-a
2025-10-24 09:00 - 22:00 | Piața William Shakespeare, Craiova, Dolj, România
Târgul Meșterilor Populari – ediția a XLVI-a
🏛️Muzeul Olteniei Craiova – Secția de Etnografie, cu sprijinul Consiliului Județean Dolj și în parteneriat cu Primăria și Consiliul Local Municipal Craiova, Centrul Județean de Cultură și Artă Dolj – Ansamblul de Dans Popular „Maria Tănase” și Teatrul pentru Copii și Tineret „Colibri” Craiova – Secția Folclor „Maria Tănase”, organizează în perioada 24-26 octombrie 2025, în Piața „William Shakespeare” din Craiova, a XLVI-a ediție a Târgului Meșterilor Populari, reper al tradițiilor și spiritualității populare românești, ce aduce laolaltă, într-un spațiu carismatic din Cetatea Băniei, peste 50 de meșteri populari din toată țara.
♦️Târgul Meșterilor Populari de la Craiova, aflat la cea de-a 46-a ediție, reprezintă un reper identitar în existența Craiovei, ce oferă publicului craiovean, sub forma unei manifestări culturale în aer liber, atât posibilitatea contemplării creativității artizanilor tradițiilor populare românești, cât și receptarea valenţelor cultural-educative, prin admirarea obiectelor populare expuse ce poartă emblema identității, a esenței culturale românești.
❗️Deschiderea oficială a Târgului Meșterilor Populari, în fapt, o expoziţie cu vânzare în aer liber şi demonstraţii ale meşterilor populari, va avea loc vineri, 24 octombrie, ora 12.00, în Piața „William Shakespeare” din Craiova.
❗️Festivitatea de premiere a meșterilor populari va avea loc sâmbătă, 25 octombrie 2025, ora 12:00, în Piața „William Shakespeare” din Craiova.
📌Emblematică pentru comunitatea craioveană, organizatorii au stabilit ca programul manifestării culturale pentru zilele de vineri, sâmbătă și duminică (24, 25, 26 octombrie), atât pentru expoziţia cu vânzare în aer liber, cât şi pentru demonstraţiile meşterilor populari, să se desfășoare zilnic, în intervalul orar 09.00-22.00, permițând publicului să perceapă târgul de artă populară ca o formă de regăsire, de corespondență cu prezentul, dar și cu trecutul și viitorul. Publicul craiovean va regăsi în acest spațiu cultural urban alături de ceramişti, sculptori în os și lemn, iconari pe lemn și sticlă, pielari, tricotaje, țesători în lână și păr de capră, bumbac, borangic, papură, pănușă, sticlari, creatori de costume populare și țesături interioare, producători apicoli, de bunătăţi tradiţionale, între care dulciuri de casă ori vestitele brânzeturi şi afumături de Sibiu.
🔸Reprezentând tradiția în Cetatea Băniei, matricea autenticului în Oltenia, Târgul Meșterilor Populari, oferă craiovenilor ocazia să își reamintească imaginile familiare ale celor peste 50 de meșteri populari din centre meşteşugăreşti active din țară, ce vor etala publicului craiovean felurite obiecte populare cu valoare estetică sau funcţională, produse tradiționale de la ceramică la costume populare, obiecte casnice, textile, împletituri, icoane pe lemn şi sticlă, scoarţe ţărăneşti, piese de port, tablouri lucrate în tehnica goblenului, produse alimentare tradiţionale, cofetari cu bunătăţi tradiţionale, cozonaci și kurtos, plăcintă, ciocolată, turtă dulce, halva, magiun, zacuscă, gem si diferite dulceţuri ecologice, acestea din urmă, la mare căutare în ultima vreme.
🔸În cadrul evenimentului cultural, publicul craiovean va avea posibilitatea să admire tehnici de lucru imprimate în obiecte de artă populară, ce se regăsesc pe Lista Reprezentativă a Patrimoniului Cultural Imaterial al Umanității – U.N.E.S.C.O., precum olăritul, țesutul, arta cămășii cu altiță, etc.
🌼Un Târg al Meșterilor Populari este, până la urmă, o prelungire a ideii de muzeu prin obiectele pe care le cuprinde. Astfel de manifestări culturale se transpun, de fapt, în instituții cu rol educativ, instituții informative, dar și formative, instituții patrimoniale căci oricine vine în acest spațiu și pleacă de aici cu un obiect, pe care fie îl oferă, fie îl păstrează, va reveni în acest spațiu al tradițiilor populare.
🔸Ca în fiecare an, meritele deosebite ale meşteşugarilor în conservarea şi perpetuarea tradiţiei, calitatea şi valoarea creaţiei vor fi răsplătite cu diplome și premii, în cadrul festivității de premiere ce va avea loc sâmbătă, 25 octombrie, ora 12.00, în Piața „William Shakespeare”, respectiv, „Premiul Târgului”, oferit de Consiliul Judeţean Dolj, şi Premiul „Cetatea Băniei”, acordat din partea Primăriei Municipiului Craiova.

Concert simfonic Joy & Passion
2025-10-24 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VINERI, 24 OCTOMBRIE 2025, ORA 19:00JOY AND PASSION
ORCHESTRA SIMFONICĂ A FILARMONICII „OLTENIA”DIRIJOR: LINUS LERNER (BRAZILIA)SOLIST: OSCAR BOHORQUEZ (vioară, GERMANIA)————În program:– Alberto Nepomuceno: Batuque– Max Bruch: Concertul în Sol minor pentru vioară și orchestră, op. 21– Arturo Márquez: Danzon no. 2– Heitor Villa-Lobos: Prelúdio Bachianas Brasileiras no. 4– Alberto Ginastera: Suita de balet „Estancia”

Bossferatu Live @B!erlin
2025-10-24 20:00 - 22:30 | Biergarten, Str. Fraţii Buzeşti nr. 18, Craiova, Dolj, 200381, România
Bossferatu e un duo Post Punk din Cluj-Napoca, România. În 2023 au lansat primul lor material, urmat de un al doilea album la începutul lui 2024. Groful de Bossferatu (voce, chitara bas) și Marquizu (voce, chitara) prezintă un punk melancolic, gotic și dark, cu beat-uri minimaliste din drum-machine, asezonate cu versuri melancolice. Stilul poate fi asemănat cu Joy Division, Bauhaus, Molchat Doma, Twin Tribes, trupe de la care cei doi vampiri se lasă inspirați.
Cu două albume la activ, iar al treilea pe drum, duo-ul Transilvănean face valuri pe scena de muzică underground românească. Showul lor live este o combinație unică de emoție vulnerabilă și caterincă asumată, cu o amprentă vizuală inconfundabilă. Cu prezențe la 3 festivaluri în românia, precum și zeci de live-uri susținute prin toată țara, trupa aceasta tânără se afirmă încet dar sigur pe plan local.

Ziua Armatei Române - Craiova 2025
2025-10-25 09:00 - 21:00 | Locații multiple, Craiova, Dolj, România
Ziua Armatei Române – sâmbătă, 25 octombrie
09:00 – Ceremonie religioasă la Cimitirul Sineasca
10:00 – Ceremonie religioasă pe Str. A.I. Cuza – Primăria Craiova
10:00–16:00 – Expoziție de tehnică și armament – str A.I. Cuza, vis-a-vis de Teatrul Național „Marin Sorescu”
20:00 – Retragere cu torțe – Piața Mihai Viteazul – Calea Unirii – Bd. Nicolae Titulescu – Str. Amaradia – Sediul Brigăzii Multinaționale Sud-Est

Paint & Sip pentru adulți
2025-10-25 14:00 - 16:00
Hai la un workshop dedicat relaxării, conectarii şi grijii pentru tine, în care ne lăsăm inspirati de energia toamnei, cu al ei caleidoscop de culori si soapte ale frunzelor!
Împreună vom crea propriul tău dovleac multimedia pe pânză, prin desen, pictura, si detalii stralucitoare din sticla si rasina.
În timpul atelierului, vei fi ghidata/ghidat pas cu pas, dar vei avea libertatea să alegi culorile, accentele şi textura potrivite personalităţii si stilului tau.
Toate materialele sunt incluse, un pahar de Prosecco, cafea sau ceai ca tu sa te bucuri de o dupa masa memorabila.
Experienta anterioara nu este necesara.Varsta: 18+
Sambata 25 Octombrie de la 14.00-16.00Campia Islaz, nr 24, CraiovaCreative Habit StudioCost: 150RON/participant
Locurile sunt limitate, deci rezerva din timp la 0773807627.

Ursul păcălit de vulpe
2025-10-25 18:00 - 19:00 | Teatrul pentru copii și tineret Colibri, Calea București, nr. 56, Craiova, Dolj, România
URSUL PĂCĂLIT DE VULPE (3+)
de Ion Creangă
Scenariul, regia şi scenografia: Valentin Dobrescu
Muzica: Alin Macovei – Moraru
Distribuție: Ionica Dobrescu, Daniel Mirea, Marin Fagu, Alla Cebotari, Adriana Ioncu, Emanuel Popescu; voce: Mugur Prisăcaru.

Celebra și clasica poveste a lui Ion Creangă este spusă pe scena teatrului de actori, păpuși, mascote, cu umor, fantezie, muzică și multă bucurie.
Vârsta minimă recomandată: 3 ani

Preț: 13 lei / pers.
Biletele se pot procura de la Agenția Teatrului Colibri. Mai multe informații se pot obține la tel.: 0251.412.473.

După începerea spectacolului, accesul în sală nu mai este permis! Persoanele care au bilete și întârzie le pot reprograma.

Procesiunea religioasă a Sf. Mare Mucenic Dimitrie – Izvorâtorul de Mir
2025-10-25 18:30 - 20:00 | Locații multiple, Craiova, Dolj, România
Procesiunea religioasă a Sf. Mare Mucenic Dimitrie – Izvorâtorul de Mir
Sâmbătă, 25 octombrie, ora 18:30
Traseu: Catedrala Mitropolitană – Str. Sf. Dumitru – Str. M. Kogălniceanu – Str. Arieș – Biserica Sf. Gheorghe Vechi – Universitate – Str. A.I. Cuza – Prefectură – Biserica Sf. Ilie – Catedrala Mitropolitană.

Metanoia III: Alarmă Falsă
2025-10-25 19:00 - 21:00 | Casa de Cultură a Studenților Craiova, Str. Eugeniu Carada, nr. 10, Craiova, Dolj, 200390, România
Metanoia III: Alarmă Falsă
Nu toate alarmele anunță pericol.
Unele doar tulbură. Altele trezesc.
Iar unele… lasă urme.

Metanoia III: Alarmă Falsă e mai mult decât un eveniment.

Este o stare care se întinde între neliniște și adevăr, între ce păream că suntem și ce-am devenit.
Un moment rar în care ne strângem laolaltă, nu pentru a ne distra, ci pentru a simți ceva real. Fie și doar pentru o seară.
Nu se anunță nimic cu surle și trâmbițe.
Dar se simte ceva în aer.

Oameni care ard pe dinăuntru.
Muzică ce n-are loc în categorii.
Un nume care se tot repetă în oraș: Metanoia.

Fii acolo dacă ai întrebări fără răspuns.
Sau dacă pur și simplu simți că nu mai vrei să taci

„Promisiunea Zurli” la Craiova
2025-10-26 10:00 - 12:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
CRAIOVA “Promisiunea Zurli” Maya si Gasca Zurli
Teatrul National Marin Sorescu – Sala Amza Pellea, Strada Alexandru Ioan Cuza, nr. 11, Craiova, Craiova
26 octombrie 2025, Ora 10:00 Ora acces: 09:00
Info eveniment: CRAIOVA “ Promisiunea Zurli” Maya si Gasca Zurli
„Promisiunea Zurli” este noua aventură plină de culoare, cântec și emoție pe care Gașca Zurli o aduce în inimile copiilor și părinților din toată țara. Inspirat de cartea cu același nume scrisă de Mirela Retegan, spectacolul spune o poveste despre legămintele care ne apropie și ne fac mai buni – promisiunile între copii, părinți, bunici, dar și promisiunile către noi înșine.
Pe scenă, cele mai iubite personaje Zurli îi poartă pe spectatori într-un univers magic, unde veselia se împletește cu emoția, iar mesajele simple, dar profunde, ajung direct la inimă. În stilul său inconfundabil, Mirela Retegan transformă fiecare moment într-o lecție de iubire și încredere, amintindu-ne că o promisiune este un pod invizibil între două suflete, construit din grijă și sinceritate.
Publicul va cânta și va dansa pe ritmurile unor piese noi, precum „Astăzi vreau îmbrățișare”, „Promite-mi” și „Îmi place viața mea”, dar și pe melodiile deja consacrate – „Am o căsuță mică”, „Avion cu motor”, „Aramsamsam” sau „Pupici cu sclipici”.
Publicul va fi întâmpinat încă de la intrarea în sala de spectacol, cu o oră înainte de începere, prin surprize pregătite special pentru cei mici. După spectacol, copiii se vor bucura de o întâlnire specială cu Tanti Prezentatoarea și Maya, care îi vor îmbrățișa, vor sta de vorbă și vor face poze cu fiecare.
Cu regia semnată de Eduard Zănoagă și muzica purtând semnăturile compozitorilor Cornel Sorian, Emanuel Mirea, Mihai Alexandru și David (Hahaha Production), „Promisiunea Zurli” promite să fie o experiență completă – un spectacol pe care îl vei purta mereu în suflet.

„Moartea domnului Lăzărescu” - proiecție specială la Craiova
2025-10-26 16:30 - 18:30 | Electroputere Parc Mall, Calea București, nr. 80, Craiova, Dolj, România
„Moartea domnului Lăzărescu”, lungmetrajul regizorului Cristi Puiu, devenit un titlu de patrimoniu cultural, revine în cinematografe la 20 de ani de la lansare pentru o perioadă limitată. O serie de proiecții speciale dedicate întâlnirilor dintre generații și discuțiilor despre neajunsurile perpetuate ale unui sistem care nu pune preț pe empatie vor avea loc în mai multe orașe din țară, în prezența unor membri ai echipei. Pe 26 octombrie, de la 16:30, în Cinema Inspire Electroputere Craiova, filmul „Moartea domnului Lăzărescu” va avea parte de o proiecție specială, iar publicul de toate vârstele poate afla mai multe detalii despre film.
DOSARUL LĂZĂRESCU: REDESCHIS – dialog între generații
Filmul care a pus România pe harta cinematografiei mondiale vorbește în continuare, la fel de actual și puternic, despre umanitate, fragilitate și societate.
BILETE: https://linktr.ee/moarteadomnuluilazarescu
O critică magistrală, plină de umor negru și tulburătoare a unui sistem medical insensibil și ineficient, filmul „Moartea domnului Lăzărescu” a fost descris drept o „odisee puternică” și o „odă crudă la adresa mortalității”, fiind remarcat pentru realismul său, interpretările excelente și portretizarea indiferenței umane alături de momente de bunătate.
Cele peste 50 de premii și selecții naționale și internaționale, sutele de cronici care-i apreciază sensibilitatea, subtilitatea și importanța artistică, mărturiile cineaștilor pe care i-a influențat, dar și ale publicului care l-a descoperit recent, la TIFF, SFR sau la proiecția de gală din 23 septembrie din București, alcătuiesc o bogată și impresionantă carte de vizită.
„Moartea domnului Lăzărescu” nu este doar „o capodoperă incomodă”, ci un film actual și puternic, în care publicul are ocazia să-i (re)descopere actorii care alcătuiesc una dintre cele memorabile distribuții: Ion Fiscuteanu, Luminița Gheorghiu și Doru Ana, alături de Florin Zamfirescu, Adrian Titieni, Dana Dogaru, Monica Bârlădeanu, Dragoș Bucur, Șerban Pavlu, Gabriel Spahiu, Dorian Boguță, Bogdan Dumitrache, Rodica Lazăr, Alina Berzunțeanu, Mihai Brătilă, Clara Vodă, și mulți alții.
„Moartea domnului Lăzărescu” este un titlu de patrimoniu cinematografic, prezentat în cinematografe sub înaltul patronaj al Ministerului Culturii.
Imaginea filmului „Moartea domnului Lăzărescu” este semnată de Oleg Mutu și camera de Andrei Butică, iar montajul de Dana Bunescu. Produs de MANDRAGORA prin Alexandru Munteanu, Anca Puiu și Bobby Păunescu.

Teatrul Național „Marin Sorescu” Craiova - 175 de ani de excelență culturală
2025-10-26 17:00 - 19:00 | Teatrul Național Marin Sorescu Craiova, Str. A. I. Cuza, nr. 11, Craiova, Dolj, 200585, România
TEATRUL NAȚIONAL „MARIN SORESCU” CRAIOVA – 175 DE ANI DE EXCELENȚĂ CULTURALĂ

Anul acesta, Teatrul Național „Marin Sorescu” din Craiova sărbătorește 175 de ani de istorie, artă și emoție.
De la 1850 până astăzi, Naționalul craiovean a fost și rămâne un reper al creației teatrale românești, o scenă a marilor artiști și un loc unde pasiunea pentru teatru s-a transformat, generație după generație, în artă.

Vă invităm să fiți alături de noi la evenimentele aniversare care marchează această sărbătoare:

26 OCTOMBRIE 2025
17:00 – Conferința „Once Upon a Time in Craiova” cu Marina Constantinescu – Sala Ion D. Sîrbu
18:00 – Vernisajul expoziției „Teatrul Național Craiova la 175 de ani” curatoriată de Emil Boroghină – Foaierul TNC

27 OCTOMBRIE 2025
17:00 – Lansarea volumelor:
„Panorama Teatrului Național Marin Sorescu, Craiova (2000 – 2025)” – autor Nicolae Coande
Prezentarea “Istoriei Teatrului Național Craiova, 1850–2000” – autori Alexandru Firescu și Constantin Gheorghiu
19:00 – Spectacol invitat „Medea” – Teatrul Național „Ivan Vazov”, Sofia, regia Declan Donnellan.
21:00 – Spectacol „Oedip Rege” – Teatrul Național „Marin Sorescu”, regia Declan Donnellan.

28 OCTOMBRIE 2025
17:00 – Proiecția interviului cu Emil Boroghină, realizat de Mirela Giodea (TVR) – Muzeul TNC
18:00 – Conferința „Teatrul Național Craiova → spre 2×175 de ani” cu Octavian Szalad

*Accesul la evenimente este liber, în limita locurilor disponibile.
**Accesul la spectacole se face în baza biletelor achiziționate online sau la agenția teatrală.

Trei zile dedicate memoriei, prezentului și viitorului unei instituții care continuă să inspire și să unească prin artă.

Medea
2025-10-27 19:00 - 20:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
MEDEA – REGIA DECLAN DONNELLAN – TEATRUL IVAN VAZOV Bulgaria – spectacol itinerant

Lalele, păsări și beton
2025-10-28 17:00 - 18:30 | Teatrul Național Craiova – Sala I. D. Sîrbu, Str. A. I. Cuza, nr. 11, Craiova, Dolj, 200585, România
Regia: Leta Popescu
Scenariu: Leta Popescu și Diana Mihalașcu
după texte de Ovidiu Cioclov, Doina Gecse-Borgovan, Katia Nanu, Maria Orban, Oana Paler, Laura Stanciu, Livia Stoica, Dana Voicu
Scenografia: Bogdan Spătaru
Muzica: Radu Dogaru
Asistență regie: Diana Mihalașcu
Sunet și lumini: Cătălin Filip și Alex Maftei
Foto și video afiș: Mihai Păcurar
Producător: REACTOR de creație și experiment, Cluj-Napoca
Durata: 90 minute
Vârsta: 14+
Sinopsis
Este 1 martie. Educatoarele cară în brațe kilograme de flori. Cineva moare. Altcineva face gogoși. Cineva face sex. Altcineva moare. Stuful în flăcări mistuie melci. Bătrânii se uită la Etno TV, mamele tinere își găsesc liniștea la H&M, șobolanii descoperă metode contraceptive. Cineva moare. Cineva supraviețuiește. E o pasăre. Pe beton. Înconjurată de pișat și lalele galbene.

Program cultural co-finanțat de Administrația Fondului Cultural Național. Programul nu reprezintă în mod necesar poziţia Administrației Fondului Cultural Național. AFCN nu este responsabilă de conținutul programului sau de modul în care rezultatele programului pot fi folosite. Acestea sunt în întregime responsabilitatea beneficiarului finanțării. Proiect realizat cu sprijinul Primăriei şi Consiliului Local Cluj-Napoca. Partener: UNITER prin fondurile din timbru teatral

Antiportret de familie
2025-10-28 20:00 - 21:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
AntiPORTRET DE FAMILIE
Teatrul National „Marin Sorescu” Craiova
28 Octombrie 2025 ora 20:00
Să faci parte dintr-o familie înseamnă să zâmbești tot timpul în fotografiile de grup. Dar ce se întâmplă atunci când surâsul îți dispare și unul dintre membrii familiei nu e prezent la portretul de grup? “Antiportret de familie” vă invită în sufrageria familiei Niculescu, unde pereții casei părintești ascund secrete pe care nimeni nu le știe în totalitate iar toată lumea își dorește ceva de la celălalt. Polițistul, femeia înșelată, soțul păcălit, pianistul pierde-vară, corporatista yoghină, activista-influenseriță și tatăl, marele absent, în jurul căruia se desfășoară o poveste amuzant-amară, de tipul Woody Allen s-a întâlnit cu Caragiale și au stat la o bere. Cu umor, ironie si cinism, cu toții încearcă sa descâlcească trecutul aparent atât de complicat pentru a simplifica prezentul și a arăta ce înseamnă, de fapt, o familie.
Distributie: EMILIA POPESCU, MARIUS MANOLE, RALUCA APRODU, STEFAN IANCU, ALIN FLOREA, CATALINA MIHAI
Regie: ALEX BOGDAN
Scenografie: CLARA STEFANA
Costume: MARIA STEFANESCU
Productie: PRESTIGE ART PRODUCTION

Expoziție „Regina Maria – 150 de ani de istorie”
2025-10-30 09:00 - 17:00 | Muzeul Olteniei – Secția Istorie și Arheologie, Str. Madona Dudu, nr. 14, Craiova, Dolj, România
🏛️Muzeul Olteniei Craiova omagiază 150 de ani de la nașterea Reginei Maria a României printr-o amplă expoziție temporară
📌Cu ocazia împlinirii a 150 de ani de la nașterea Reginei Maria a României (1875-1938), Muzeul Olteniei Craiova, cu sprijinul Consiliului Județean Dolj, organizează, în parteneriat cu Serviciul Județean Dolj al Arhivelor Naționale, Muzeul de Artă Craiova și Institutul de Cercetări Socio-Umane din Craiova „C. S. Nicolăescu Plopșor”, expoziția temporară „Regina Maria – 150 de ani de istorie”.
✨Evenimentul aduce un omagiu uneia dintre cele mai carismatice și influente figuri feminine din istoria României, care a marcat prin eleganță, inteligență și consecvență momente cruciale din devenirea națională. Expoziția oferă publicului prilejul de a redescoperi personalitatea complexă a Reginei Maria – soție, mamă, soră de caritate și regină.
👉În spațiile expoziționale ale Secției de Istorie-Arheologie sunt reunite fotografii și cărți poștale de epocă, unele purtând semnătura olografă a Reginei, care surprind atât momente oficiale, cât și scene din viața de familie. Printre exponate se regăsesc numeroase imagini ale Reginei împreună cu soțul său, Regele Ferdinand I, și cei șase copii ai lor, care ilustrează dimensiunea profund umană și tandră a celei care a fost numită „mama României Mari”.
👑Momentul încoronării de la Alba Iulia, din anul 1922, este surprins prin fotografii și medalii, iar Serbările Încoronării de la București sunt marcate în expoziție printr-un bilet de acces la acest solemn moment.
📸Publicul va putea admira, de asemenea, portrete ale Reginei realizate în diverse tehnici artistice, o tapiserie de excepție și un bust din bronz semnat de Milița Petrașcu, una dintre cele mai valoroase creații dedicate Reginei Maria, remarcabilă prin expresivitate și rafinament.
📜Expoziția include sigiliul Casei Majestății Sale Regina Maria, precum și corespondență cu prințul Barbu Știrbei și fostul prim ministru I. G. Duca, dar și un fotoreportaj de la funeraliile Reginei din anul 1938, care surprinde atmosfera de reculegere și emoția profundă trăită de poporul român la despărțirea de suverana sa iubită.
🏛️Prin acest demers expozițional, Muzeul Olteniei Craiova, împreună cu partenerii săi instituționali, dorește să readucă în conștiința publicului imaginea luminoasă a Reginei Maria – femeia care, prin devotament, cultură și spirit vizionar, a contribuit decisiv la consolidarea prestigiului României în lume.
🔶Expoziția „Regina Maria – 150 de ani de istorie” va fi vernisată în data de 29 octombrie 2025, ora 11, la Secția de Istorie-Arheologie a Muzeului Olteniei Craiova, str. Madona Dudu nr. 14 și va fi deschisă publicului până la 30 martie 2026.

Trick or Treat…cu prietenii de la Altheon
2025-10-30 18:30 - 20:00 | Locații multiple, Craiova, Dolj, România
Pe 30 octombrie, la ceas de seară, între 18:30 și 20:00, pornim în cea mai veselă misiune fantomatică din oraș: Colindăm de Halloween în zona Altheon și Centrul Vechi al Craiovei!
Nu doar pentru dulciuri și fructe; ci ca să aducem zâmbete și magie pe unde trecem!(Și da… promitem să fim super politicoși când cerem bomboane )
Evenimentul este gratuit, dar plin de bucurie! Costumați haios, puși pe șotii și accesorizați cu zâmbete, vrăjim gazdele cu bună dispoziție și umplem ghiozdănelele cu dulciuri!
Colindăm cu mic, cu mare!Sunt bineveniți toți copiii, dar și frații mai mari, părinții, bunicii – oricine are magia jocului în suflet și are chef de colindat cu fantome prietenoase și vrăjitoare amuzante. Copiii sub 5 ani sunt așteptați însoțiți.Spiritul de familie și prietenie ne face colinda și mai frumoasă!
P.S. Antrenamentul perfect pentru Halloween Ball-ul Altheon din 31 octombrie!
Sună sau scrie un mesaj dacă vrei să te alături colindătorilor! 0784 968 233 explore@altheonmetropolis.com
